

**"Мемлекеттік емес өртке қарсы қызметтердің мамандарын арнайы даярлау бойынша оқыту курстарының бағдарламасын, сондай-ақ оларды бітіргені туралы куәліктің үлгісін бекіту туралы" Қазақстан Республикасы Ішкі істер министрінің 2015 жылғы 24 қаңтардағы № 48 бұйрығына өзгерістер енгізу туралы**

Қазақстан Республикасы Төтенше жағдайлар министрінің 2022 жылғы 20 маусымдағы № 228 бұйрығы. Қазақстан Республикасының Әділет министрлігінде 2022 жылғы 23 маусымда № 28568 болып тіркелді

      БҰЙЫРАМЫН:

      1. "Мемлекеттік емес өртке қарсы қызметтердің мамандарын арнайы даярлау бойынша оқыту курстарының бағдарламасын, сондай-ақ оларды бітіргені туралы куәліктің үлгісін бекіту туралы"Қазақстан Республикасы Ішкі істер министрінің 2015 жылғы 24 қаңтардағы № 48 бұйрығына (Нормативтік құқықтық актілерді мемлекеттік тіркеу тізілімінде № 10382 болып тіркелген) мынадай өзгерістер енгізілсін:

      көрсетілген бұйрықпен бекітілген Мемлекеттік емес өртке қарсы қызметтердің мамандарын арнайы даярлау бойынша оқыту курстарының бағдарламасында, сондай-ақ оларды бітіргені туралы куәліктің үлгісінде:

      3-тармақ жаңа редакцияда жазылсын:

      "3. Оқушылардың санаттары мынадай мамандықтар бойынша бөлінеді:

      1) өрт сөндірушілер.

      Оқыту осы Бағдарламаға 1-қосымшаға сәйкес өрт сөндірушілерді алғашқы даярлаудың тақырыптық жоспары бойынша жүргізіледі;

      2) негізгі және арнайы мақсаттағы өрт сөндіру автомашиналарының жүргізушілері. Оқыту осы Бағдарламаға 2-қосымшаға сәйкес негізгі және арнайы мақсаттағы өрт сөндіру автомашиналарының жүргізушілерін алғашқы даярлаудың тақырыптық жоспары бойынша жүргізіледі;

      3) радиотелефонистер.

      Оқыту осы Бағдарламаға 3-қосымшаға сәйкес радиотелефонистерді алғашқы даярлаудың тақырыптық жоспары бойынша жүргізіледі;

      4) өрттің алдын алу нұсқаушылары.

      Оқыту осы Бағдарламаға 4-қосымшаға сәйкес өрттің алдын алу нұсқаушыларын алғашқы даярлаудың тақырыптық жоспары бойынша жүргізіледі; 5) газ-түтіннен қорғау қызметінің шеберлері.

      Оқыту осы Бағдарламаға 5-қосымшаға сәйкес газ-түтіннен қорғау қызметі шеберлерін даярлаудың тақырыптық жоспары бойынша жүргізіледі.";

      көрсетілген Бағдарламаға 1-қосымша осы бұйрыққа қосымшаға сәйкес жаңа редакцияда жазылсын;

      көрсетілген Бағдарламаға 6 және 7-қосымшалар алып тасталсын.

      2. Қазақстан Республикасы Төтенше жағдайлар министрлігінің Өртке қарсы қызмет комитеті Қазақстан Республикасының заңнамасында белгіленген тәртіпте:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты Қазақстан Республикасы Төтенше жағдайлар министрлігінің интернет-ресурсында орналастыруды;

      3) осы бұйрықты мемлекеттік тіркеген күннен кейін он жұмыс күні ішінде Қазақстан Республикасы Төтенше жағдайлар министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасы Төтенше жағдайлар вице-министріне жүктелсін.

      4. Осы бұйрық алғашқы ресми жарияланған күнінен бастап күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Төтенше жағдайлар министрі* | *Ю. Ильин* |

|  |  |
| --- | --- |
|  | Қазақстан Республикасы |
|  | Төтенше жағдайлар министрі |
|  | 2022 жылғы 20 маусымдағы |
|  | № 228 бұйрығына |
|  | қосымша |
|  | Мемлекеттік емес өртке |
|  | қарсы қызметтердің мамандарын |
|  | арнайы даярлау бойынша оқыту |
|  | курстарының бағдарламасына |
|  | 1-қосымша |

**Өрт сөндірушілерді алғашқы даярлаудың тақырыптық жоспары**

|  |  |  |  |  |
| --- | --- | --- | --- | --- |
| Р/с № | Бөлімдер мен тақырыптардың атауы | Сағат саны | | |
| Өрт сөндірушілер | | |
| Барлығы | Сыныптық-топтық | Практикалық |
| 1 | 2 | 3 | 4 | 5 |
| I. Өрт қауіпсіздігі саласындағы нормативтік-құқықтық база | | | | |
| 1 | Объектідегі өртке қарсы қызмет бөлімшелерінің қызметін реттейтін заңнамалық және нормативтік актілер | 1 | 1 | - |
|  | Барлығы: | 1 | 1 | - |
| II. Өрттің алдын алу дайындығы | | | | |
| 1 | Ғимараттар мен құрылыстардың өрт қауіпсіздігін қамтамасыз ететін жалпы қағидаттар | 1 | 1 | - |
| 2 | Құрылыс материалдарының түрлері және олардың жанғыштығы | - | - | - |
| 3 | Күзетілетін объектілердегі өрт қауіпсіздігінің жалпы шаралары. От және жөндеу жұмыстары өндірісіндегі өртке қарсы іс-шаралар | 1 | - | 1 |
| 4 | Күзетілетін объектілердегі өрт қауіпсіздігі қағидалары | 1 | 1 | - |
| 5 | Ішкі және сыртқы өртке қарсы сумен қамту | 1 | 1 | - |
| 6 | Түтіннен қорғау және адамдарды құлақтандыру өрт сөндіру жүйелерінің қол және автоматты өрт сигнализациясы қондырғылары | - | - | - |
|  | Барлығы: | 4 | 3 | 1 |
| III. Өрт-техникалық дайындық | | | | |
| 1 | Өрт сөндірушінің жауынгерлік киімі мен жарағы. Дабыл бойынша жиналу, шығу және өрт орнына бет алу | 1 | - | 1 |
| 2 | Өрт сөндіру машиналары мен мотопомпалардың тактикалық-техникалық сипаттамалары | 3 | 1 | 2 |
| 3 | Өрт сөндіру машиналарымен шығарылатын өрт-техникалық жабдықтары | 1 | - | 1 |
| 4 | Қол өрт сатылары | 1 | - | 1 |
| 5 | Өрт жеңдері, жеңдік жабдықтар, өрт сөндіру оқпандары | 2 | - | 2 |
| 6 | Көбікті өрт сөндіру құралдары мен жабдықтары. | 1 | - | 1 |
| 7 | Өрт сөндіргіштер | 1 | 1 | - |
| 8 | Өртке қарсы қызметтегі байланыс | 1 | - | 1 |
|  | Барлығы: | 11 | 2 | 9 |
| IV. Өрт сөндіру-құтқару дайындығы | | | | |
| 1 | Өрт жеңдерімен, оқпандарымен, жеңдік арматуралармен және керек-жарақтарымен жаттығу | 2 | - | 2 |
| 2 | Өрт сатыларымен жаттығу | 1 | - | 1 |
| 3 | Құтқару арқанымен жаттығу. Құтқару және өзін-өзі құтқару | 1 | - | 1 |
| 4 | Өртте конструкцияларды ашу және құру | 1 | - | 1 |
| 5 | Су көзіне қойылған өрт сөндіру автомобилінен (мотопомпалар) жауынгерлік өрістету. Жауынгерлік өрістету кезіндегі өрт сөндірушінің іс-әрекеті | 2 | - | 2 |
|  | Барлығы: | 7 | - | 7 |
| V. Өрт-тактикалық дайындығы | | | | |
| 1 | Жану және жанғыш заттар, өрт және оның өршуі туралы жалпы мәліметтер. Өртте жануды тоқтататын негіздер. | 2 | 2 | - |
| 2 | Өрт бөлімшелерінің түрлері және олардың тактикалық мүмкіндіктері туралы түсінік. | 1 | 1 | - |
| 3 | Өртті барлау. Өртті барлау кезіндегі өрт сөндірушінің іс-әрекеті. | 1 | 1 | - |
| 4 | Өрттегі іздеу-құтқару жұмыстары. Адамды құтқару және мүлікті эвакуациялау кезіндегі өрт сөндірушінің іс-әрекеті. | 1 | - | 1 |
| 5 | Күзетілетін объектілердегі өрттерді сөндіру тактикасы. | 4 | 2 | 2 |
|  | Барлығы: | 9 | 6 | 3 |
| VI. Өртте зардап шеккендерге дәрігерге дейін көмек көрсету | | | | |
| 1 | Қан кеткенде тоқтатудың негізгі қағидалары | 1 | 1 | - |
| 2 | Жасанды тыныс алдыру мен жүрек тұсынан сырттан (тікелей емес) уқалаудың негізгі қағидалары мен әдістері. Соғысын анықтау | 1 | - | 1 |
| 3 | Жарақат алғанда, шытынағанда, буыны тайғанда, сынғанда дәрігерге дейін көмек көрсету әдістері | 1 | - | 1 |
| 4 | Термиялық және химиялық күйгенде, үсігенде дәрігерге дейін көмек көрсету әдістері | 1 | - | 1 |
|  | Барлығы: | 4 | 1 | 3 |
| VII. Қауіпсіздік техникасы | | | | |
| 1 | Қызмет өткеру және өрт сөндіру кезіндегі қауіпсіздік шаралары | 2 | 2 | - |
|  | Барлығы: | 2 | 2 | - |
|  | Емтихан тапсыру | 2 | 1 | 1 |
|  | Барлық сағат: | 40 | 16 | 24 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК